Diari Oficial de la Generalitat Valenciana


Sumari del DOGV 6140, del 09-11-2009 (2009/12909)

RESOLUCIÓ de 18 de juny de 2009, per la qual s'acorda renovar, en el Registre del Sistema Comunitari de Gestió i Auditoria Ambientals (EMAS), el Centre d'Educació Ambiental de la Comunitat Valenciana (CEACV).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6140

Data del DOGV
:   09-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12810


Data del document
:   18-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * política de medi ambient
    * registre de documents
    * empresa privada
    * Comunitat Europea
    * Unió Europea

RESOLUCIÓ de 18 de juny de 2009, per la qual s'acorda renovar, en el Registre del Sistema Comunitari de Gestió i Auditoria Ambientals (EMAS), el Centre d'Educació Ambiental de la Comunitat Valenciana (CEACV). [2009/12830]  
Vista la sol·licitud presentada pel Centre d'Educació Ambiental de la Comunitat Valenciana (CEACV), amb domicili a l'Alqueria dels Frares, carretera Siderúrgica, km 2, acc. A-7, eixida 18, de Sagunt (València), s'emet aquesta resolució de conformitat amb els següents  
Antecedents de fet  
1. Amb data 19 de setembre de 2002, el Centre d'Educació Ambiental de la Comunitat Valenciana es va inscriure en el Sistema Comunitari de Gestió i Auditoria Ambientals (EMAS), amb el número E-CV-000008, per a les activitats de divulgació, sensibilització, documentació, formació i realització de reunions tècniques i jornades relacionades amb la temàtica ambiental, a les instal·lacions de l'Alqueria dels Frares, carretera Siderúrgica, km 2, acc. A-7, eixida 18, de Sagunt (València).  
2. D'acord amb els requisits del Sistema Comunitari de Gestió i Auditoria (EMAS), l'organització ha presentat anualment l'actualització de la declaració ambiental validada per un verificador ambiental registrat.  
3. Amb data 20 d'octubre de 2008, l'organització presenta la declaració ambiental corresponent al segon semestre de 2007 i primer semestre de 2008, validada per Aenor.  
Als anteriors fets s'apliquen els següents  
Fonaments de dret  
1. Mitjançant el Reial Decret 85/1996, de 26 de gener, s'estableixen les normes per a l'aplicació del Reglament (CEE) 1836/1993, del Consell, de 29 de juny, pel qual es permet que les empreses del sector industrial s'adherisquen, amb caràcter voluntari, a un sistema comunitari de gestió i auditories ambientals.  
2. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat, i l'Ordre de 5 de març de 1999, de la Conselleria de Medi Ambient, crea i regula el registre de centres de la Comunitat Valenciana que tenen implantat un sistema de gestió ambiental.  
3. El Reglament (CE) número 761/2001, de 19 de març de 2001, el qual deroga el Reglament (CEE) 1836/1993, estableix un sistema comunitari de gestió i auditoria (EMAS) que permet la participació, amb caràcter voluntari, de les organitzacions per a l'avaluació i la millora del comportament ambiental i la difusió de la informació.  
4. El Reglament (CE) número 196/2006, de 4 de febrer de 2006, modifica l'annex I del Reglament (CE) número 761/2001 per a tenir en compte la norma europea EN ISO 14069:2004.   
5. En l'àmbit de la Comunitat Valenciana, mitjançant el Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. El Decret 131/2007, de 27 de juliol, aprova el Reglament orgànic i funcional d'aquesta Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes, la creació, l'actualització i el manteniment del registre de centres que tenen implantat un sistema de gestió ambiental conforme al Reglament EMAS a la Comunitat Valenciana.  
6. De conformitat amb l'ordre esmentada i el Reglament (CE) número 761/2001, poden ser objecte de renovació en el registre els centres i les organitzacions de la Comunitat Valenciana que tinguen implantat i operatiu un sistema de gestió ambiental, d'acord amb el reglament comunitari, i tinguen la declaració ambiental validada per un verificador ambiental acreditat.  
Vist quant antecedeix, com també l'informe proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Renovar en el Registre Comunitari de Gestió i Auditoria Ambientals, EMAS, conforme al Reglament (CE) 761/2001, modificat parcialment pel Reglament (CE) 196/2006, el Centre d'Educació Ambiental de la Comunitat Valenciana, per a les activitats de divulgació, sensibilització, documentació, formació i realització de reunions tècniques i jornades relacionades amb la temàtica ambiental a les instal·lacions de l'Alqueria dels Frares, carretera Siderúrgica, km 2, acc. A-7, eixida 18, de Sagunt (València), amb el número de registre:  
ES-CV-000008  
Segons el que disposen el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental ha de ser actualitzada i validada anualment.   
De la mateixa manera, segons indica el punt 2.9 de l'annex II del Reglament (CE) 761/2001, tots els elements del sistema de gestió ambiental han de ser revisats en un període no superior a 36 mesos, és a dir, abans del 25 de setembre de 2011, i posteriorment ha de presentar-se la nova declaració ambiental validada davant d'aquesta direcció general, segons el que disposa el punt 5.6 de l'annex V de reglament esmentat.  
Contra aquesta resolució, la qual no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Paterna, 18 de juny de 2009.- El director general per al Canvi Climàtic: Jorge Lamparero Lázaro.